Miss Universe 1983

Ang Miss Universe 1983 ay ang ika-32 edisyon ng Miss Universe pageant, na ginanap sa Kiel Auditorium, St. Louis, Missouri, Estados Unidos noong Hulyo 11, 1983.

Pagkatapos ng kompetisyon, kinoronahan ni Karen Baldwin ng Kanada si Lorraine Downes ng Bagong Silandiya bilang Miss Universe 1983. Ito ang kauna-unahang tagumpay ng Bagong Silandiya sa kasaysayan ng kompetisyon. Nagtapos bilang first runner-up si Julie Hayek ng Estados Unidos, samantalang nagtapos bilang second runner-up si Roberta Brown ng Irlanda.

Mga kandidata mula sa 80 bansa at teritoryo ang kumalahok sa kompetisyong ito. Pinangunahan ni Bob Barker ang kompetisyon, samantalang si Joan Van Ark ang nagbigay ng komentaryo sa buong kompetisyon. Nagtanghal sina John Schneider at ang Amerikanong-Latinong mangaawit na si Jose Luis Rodriguez sa edisyong ito.

Kasaysayan

Lokasyon at petsa ng kompetisyon 
Dapat sanang gaganapin sa Cartagena, Kolombya ang edisyong ito ng Miss Universe. Gayunpaman, hindi ito natuloy dahil sa kawalang-tatag ng ekonomiya ng Kolombya at ng karamihan sa Amerikang Latino. Noong Marso 4, 1983, inanunsyo ng noo'y alkalde ng St. Louis na si Vincent Schoemehl at ng St. Louis County Executive na si Gene McNary na gaganapin ang kompetisyon sa Kiel Auditorium, St. Louis sa Hulyo 11, 1983. Bagama't nagkaroon ng mga protesta sa labas ng Kiel Auditorium sa gabi ng kompetisyon, natapos ito na walang insidenteng naiulat nang magsimula ang kompetisyon.

Pagpili ng mga kalahok 
Ang mga kalahok mula sa 80 mga bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilangang bansa/teritoryo matapos ang pag-urong ng orihinal na kalahok.

Iniluklok bilang Miss France 1983 ang first runner-up na si Frederique Leroy matapos na tanggalan ng titulo si Isabelle Turpault dahil lumabas ang mga litrato nito habang nakahubad sa isang magasin sa Pransiya. Dapat sanang lalahok si Miss Turkey 1983 Hülya Avşar sa edisyong ito, subalit napag-alaman na si Avşar ay kasal at diborsiyado na. Dahil dito, siya ay natanggalan ng titulo at iniluklok ang first runner-up na si Dilara Haraççı upang pumalit sa kanya.

Nagbigay ang pamahalaan ng Indonesya ng isang babala laban sa paglahok ni Miss Indonesia 1983 Andi Botenri sa Miss Universe matapos lumitaw ang isang litrato ng mga kandidata ng Miss Universe kasama si Botenri na nakasuot ng swimsuit sa mga dyaryo sa Jakarta. Ang litratong ito ang nagpasimula ng isang protesta sa Jakarta laban sa paglahok ni Botenri. Ayon sa Culture Ministry ng Indonesya, ang anumang uri ng paglahok sa mga internasyonal na pageant na kinakailangang lumahok sa swimsuit competition ay itinuturing na imoral at labag sa ideolohiya ng bansa. Bagama't binabalaan na ng pamahalaan ng Indonesya, nagpatuloy pa rin si Botenri sa paglahok sa Miss Universe.

Unang sumali sa edisyong ito ang mga bansang Gambya at Kapuluang Cook, at bumalik ang mga bansang French Guiana, Hibraltar, Libano, at Tsipre. Huling sumali noong 1977 ang French Guiana, noong 1978 ang Libano, at noong 1981 ang Hibraltar at Tsipre. Hindi sumali ang mga bansang Bagong Caledonia, Sint Maarten, at Suriname sa edisyong ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga iskor sa kompetisyon

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1971, 12 mga semifinalist ang napili sa pamamagitan ng paunang kompetisyon at ang mga closed-door interview. Kumalahok sa swimsuit competition at evening gown competition ang 12 mga semifinalist, at kalaunan ay napili ang limang pinalista na sumabak sa final interview. Sa edisyong ito unang ipinakilala ang mga Little Sisters na siyang kasabay ng mga 12 semi-finalist na lumakad sa evening gown competition.

Komite sa pagpili 

 Irene Saez – Miss Universe 1981 mula sa Beneswela
 Lewis Collins – Ingles na aktor
 Rosemary Rogers – Awtor mula sa Sri Lanka
 Soon-Tek Oh – Koreano-Amerikanong aktor
 Patricia Neary – Amerikanang ballerina at ballet director
 Peter Diamandis – Griyego-Amerikanong negosyante
 Marlin Perkins – Amerikanong soolohista
 Ken Norton – Amerikanong boksingero
 Rocío Jurado – Aktres at mangaawit na Espanyol
 Erol Evgin – Turkong mangaawit at manunulat
 Ruby Keeler – Amerikanang aktres

Mga kandidata 
80 kandidata ang kumalahok para sa titulo.

Mga tala

Mga sanggunian

Panlabas na kawing 

 

1983